পুজোর আগে এই টোটকায় চুল হোক সিল্কি-স্মুথ

ওয়েব ডেস্ক: পুজোয় শুধু রঙিন জামাকাপড় পড়লেই তো হবে না। চুলেও করতে হবে নানান স্টাইল। তুলের সেট যদি ঠিক না থাকে, তাহলে গোটা সাজই অসম্পূর্ণ রয়ে যায়। তবে পুজোর সময় চুল বাধার বিভিন্ন ঝক্কি না নিয়ে অনেকেই স্ট্রেট করে নেন। তাতে দেখতেও ভালো লাগে আর ঝঞ্ঝাটও কম। তবে এক্ষেত্রে প্রয়োজন চুল একেবারে স্মুথ থাকা। তার জন্য করাতে হয় হেয়ার স্পা। তবে তার মেয়াদ বেশিদিন নয়। আর হাতে সময়ও কম! তাহলে এবার ঘরোয়া টোটকায় চুল করুন একদম কোমল। জেনে নিন একনজরে…

পুজোর আগে পার্লারগুলোতে পা ফেলা দায়। আর আপনার হাতেও সময় কম। আর পুজোর আগে সিল্কি স্মুথ চুল পেতে তাহলে কী করবেন ভাবছেন। বাড়ির জিনিস দিয়েই এবার মিলবে সুরাহা।

আরও পড়ুন: শিশুদের মোবাইল আসক্তি রুখতে কী করবেন বাবা-মা? বিশেষজ্ঞরা জানালেন টিপস

আমলকি তেল ও জবা ফুল

আমলকি তেল ও জবা ফুলের তেল একসঙ্গে মিশিয়ে মাথায় মালিশ করুন। পরের দিন সকালে মেথি পাউডার, আমলকির গুঁড়ো, মেহেন্দি পাতা আর টক দই মিশিয়ে মিশ্রন তৈরি করুন। এরপর সেই মিশ্রন সপ্তাহে দুদিন চুলে লাগান।

শসা কুচি ও অলিভ অয়েল

শসা আর অলিভ অয়েল দুটো জিনিসই অত্যন্ত কার্যকরী উপাদান। শসা কুচি আর অলিভ অয়েল একসঙ্গে মিশিয়ে নিন। সেই মিশ্রন চুলে মাখার আগে ভালো করে হট স্টিম দিতে হবে। ১০ মিনিট পরে শসার মাস্কটি ব্যবহার করুন। তারপর শ্যাম্পু দিয়ে চুল ধুয়ে নিন।

পাকা কলা

এছাড়াও পাকা কলা ফেলে না দিয়ে বানিয়ে ফেলতে পারেন হেয়ার প্যাক। কলা মিক্সিতে পেস্ট করে নিন। তারপর সেই কলার মিশ্রনে অলিভ অয়েল মিশিয়ে নিন। তারপর চুলে হট স্টিম দিন। সেই মিশ্রনটি চুলে ভালো করে মেখে শ্যম্পু করে নিন। দেখবেন চুলের জেল্লা অনেকটাই বেড়ে যাবে।